74 
SOÓS LAJOS 
fogak száma 18—14, a belsők háromhegyűek, a külsőbbek pedig fokozatosan 
esipkézettekké válnak. A radula képlete : ——• 
Ivarké szülék (48. rajz). Hímnőemirigye a 2-ik és 3-ik kanyarulat¬ 
ban helyezkedik el s 6—7, kevés, de szokatlanul nagy acinusok alkotta 
bojtból áll, a bojtok szabad vége erősen pigmentes. Hímnősvezetéke kez¬ 
detben vékonyabb és egyenes lefutású, azután megvastagszik s egyben 
nagyon erősen kanyargóssá válik; az egész vezeték tiszta fehérszínű, síma, 
selyemfényű; a fehérjemirigygyel határos része hirtelenül nagyon megvé¬ 
konyodik, szinte hajszálfinomságú lesz s végül kicsiny ondótáskába nyílik, 
mely be van ágyazva a fehérjemirigy anyagába. Fehérjemirigye kicsiny, 
kissé szürkésfehér színű, laza összetételű. Pete-ondóvezetéke félhengeralakú. 
Uterusa gyengén redőzött, fehérszínű, a prostata vékony, kissé elütő színű, 
síma felületű csíkként fut rajta végig. Petecsatornája rövid, erősen lapított, 
kezdetben szélesebb, alább sokkal vékonyabb ; hüvelye sokkal vastagabb 
nála s csak alsó vége vékonyodik meg, a petecsatornánál mintegy kétszer 
hosszabb. Párzótáskája hatalmas fejlettségű, nyele vastag, hengeres, vége 
felé kissé kitáguló, azonban határozottan elkülönült tartálya nincs, a 
nyél függeléke ennek közepetáján éred, rövid, vastag, vége felé egyen¬ 
letesen megvékonyodó; a nyelet széles, lapos, hatalmas izom kapcsolja 
hozzá az általános visszahúzó-izomrendszerhez. Penise nagy, hengeres, be- 
nyílása táján kissé vékonyabb, a valamivel rövidebb és jóval vékonyabb 
epiphallustól duzzanat választja el, ez utóbbi szintén hengeres és egyen¬ 
letesen megvékonyodva megy át a nagyon hosszú, hajszálfinomságú, végig 
egyenletes átmérőjű ondócsatornába. A penis visszahúzóizma az epi- 
phallushoz tapad s feltűnően rövid és vastag. A jobboldali szemtartónyél 
visszahúzóizma a penis és a vagina közt halad át. 
Idegrendszer. Dúczai,'mint a Clausiliák-é i általában, mind 
külön vannak. Agydúczai harántul megnyúlt tojásdadalakúak, hosszú 
agypánt köti össze őket egymással. Lábdúczai sokszögletűek, felülről nézve 
körülbelül derékszögű háromszögalakúak, melyek az egyik befogó mentén, 
a középvonalban érintkeznek. Jobboldali pleuralis és perietalis dúczai 
kicsinyek, egészen a hasoldalra tolódtak s egymás mellett, a megfelelő láb- 
dúcz mögött foglalnak helyet. A jobboldali dúczok eltolódásának megfelelően 
a garatalatti dúczcsoport többi dúczai is eltolódtak balra ; e dúczok közül 
u baloldali pleuralis dúcz nagyon kicsiny, a parietalis és visceralis ellenben 
igen nagy, mindegyik szabálytalan sokszögletű. Ez a két utolsó dúcz szoro¬ 
san egymás mellett foglal helyet. 
